gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl gl de en sv fr de de gl gl gl gl gl gl gl es gl gl pt gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Semente e síntese da nova pintura galego-portuguesa
Cuarta feira, 05 de outubro de 2022
A compostelá sede da Fundación Torrente Ballester acolle a oitava edición dunha exposición que reflicte a expresión artística da eurorrexión Galiza-Norte de Portugal.
Tags: Bienal Eixo Atlántico galego portugués
Ademais das infraestruturas, da política ou do desenvolvemento industrial, na construción da chamada eurorrexión a cultura cobra especial importancia. Así o entende Luis Filipe Menezes, presidente do Eixo Atlántico, quen describe a Bienal de Pintura como "un programa que estimula a creación artística ao mesmo tempo que posiblita o intercambio cultural e o coñecemento de artistas".
Logo de oito anos, a Bienal de Pintura Eixo Atlántico está xa consolidada como unha mostra que achega o mellor dos artistas galegos e portugueses. Agora, logo de percorrer outras cidades do noroeste peninsular, a exposición chega até Santiago de Compostela, onde se pode visitar na sede da Fundación Gonzalo Torrente Ballester até o 16 de agosto.
Reúne 30 composicións de diferentes pintores nacidos ou residentes en Galiza ou no norte portugués, elixidas entre máis de 300 obras por parte dun xurado presidido polo recentemente falecido pintor e galerista portugués Jaime Isidoro. Constitúe así unha das principais mostras de pintura da Península Ibérica, ademais de permitir un achegamento á obra pictórica que se está a realizar actualmente dende unha sensibilidade galego-portuguesa.
Na inauguración desta oitava edición fíxose entrega dos galardóns concedidos polo xurado aos mellores cadros da bienal. O premio á mellor obra do certame recaeu nunha composición da pintora portuguesa Ana Pais Oliveira, mentres que o galardón a novos talentos foi parar a unha obra do artista de Boiro Ismael Teira Muñiz.
Podes ver aquí o Catálogo da VIII Bienal de Pintura do Eixo Atlántico
Catálogo da VIII Bienal do Eixo Atlántico
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Mellor obra do certame: Ana Pais Oliveira
Primeiro premio Novos Talentos Luso-Galaicos: Ismael Teira Muñiz
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto